अपहरण नहीं, मर्जी से लड़के के साथ भागी लड़की
पटना। बाढ़के एक स्कूल के बाहर से कथित अगवा आठवीं की छात्रा को पटना पुलिस ने पंडारक रेलवे स्टेशन से बरामद कर लिया। उसे आरोपी नीतीश यादव सूरत ले जाने की कोशिश में था। लड़की ने पुलिस के सामने बयान दिया कि वह अपनी मर्जी से लड़के के साथ गई थी, लेकिन अब अपने परिजनों के साथ रहना चाहती है। आरोपी को गिरफ्तार कर लिया गया है। लड़की को उसके परिजनों को सौंप दिया गया। लड़की का मेडिकल टेस्ट और 164 के तहत मजिस्ट्रेट के सामने उसका बयान दर्ज होगा। एसएसपी मनु महाराज ने कहा कि पुलिस को गुमराह करने के लिए लड़की ने कहानी बनाई थी। लड़की की मां ने पुलिस को बताया था कि उनकी बेटी काे बाइक सवार दो बदमाशों ने सोमवार को उस समय अपहरण कर लिया, जब वह उसे स्कूल छोड़ने गई थी। लड़की की मां के बयान पर अपहरण का मामला दर्ज हुआ था।
hin_Deva hin_Deva